૨૦૧૫ના ડિસેમ્બરની ૧૬ તથા ૨૦ તારીખે TPA તથા વીમાકંપનીને ઈ-મેઇલ મોકલવામાં આવી, જેમાં જણાવવામાં આવ્યું કે પૉલિસી-દસ્તાવેજના ક્લૉઝ ૧-૨-૧ મુજબ કૅટરૅક્ટ ઑપરેશન માટે પૉલિસીની રકમના ૨૫ ટકા અથવા થયેલા ખર્ચની રકમમાંથી જે ઓછું હોય એ મંજૂર કરવામાં આવશે. મેડિક્લેમ પૉલિસી ૩ લાખ રૂપિયાની છે. એના ૨૫ ટકા ૭૫,૦૦૦ રૂપિયા થાય. થયેલા ખર્ચની રકમ ૭૩,૨૨૨ રૂપિયા છે, જે ૭૫,૦૦૦ રૂપિયા કરતાં ઓછી હોવાથી ૭૩,૨૨૨ રૂપિયાની સંપૂર્ણ રકમ મંજૂર થવી જોઈએ.